KOMISSION PÄÄTÖS,

tehty 6 päivänä maaliskuuta 2006,

paloteknistä käyttäytymistä koskevien luokkien vahvistamisesta tietyille rakennustuotteille puisten lattiapäällysteiden sekä puupanelointien ja -verhouksien osalta

(tiedoksiannettu numerolla K(2006) 655)

(ETA:n kannalta merkityksellinen teksti)

(2006/213/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (1) ja erityisesti sen 20 artiklan 2 kohdan,

sekä katsoo seuraavaa:

ON TEHNYT TÄMÄN PÄÄTÖKSEN:

1 artikla

Liitteessä luetellaan ne rakennustuotteet ja -materiaalit, jotka täyttävät kaikki paloteknistä käyttäytymistä koskevat vaatimukset ja joita ei tarvitse erikseen testata.

2 artikla

Tämän päätöksen liitteessä luetellaan päätöksellä 2000/147/EY hyväksytyn, paloteknistä käyttäytymistä koskevan luokituksen mukaiset luokat, joita sovelletaan eri rakennustuotteisiin ja -materiaaleihin.

3 artikla

Tuotteita on tarkasteltava ottaen tarvittaessa huomioon niiden lopullinen käyttösovellus.

4 artikla

Tämä päätös on osoitettu kaikille jäsenvaltioille.

(1) EYVL L 40, 11.2.1989, s. 12. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).

(2) EYVL C 62, 28.2.1994, s. 1.

(3) EYVL L 50, 23.2.2000, s. 14. Päätös sellaisena kuin se on muutettuna päätöksellä 2003/632/EY (EUVL L 220, 3.9.2003, s. 5).

LIITE

Tämän liitteen taulukoissa luetellaan ne rakennustuotteet ja -materiaalit, jotka täyttävät kaikki paloteknistä käyttäytymistä koskevat vaatimukset ja joita ei tarvitse erikseen testata.

Taulukko 1

PUISTEN LATTIAPÄÄLLYSTEIDEN PALOTEKNISTÄ KÄYTTÄYTYMISTÄ KUVAAVAT LUOKAT

Materiaali (1) (7) Tuotetiedot (4) Keskimääräinen tiheys vähintään (5) (kg/m3) Kokonaispaksuus vähintään (mm) Loppukäytön olosuhteet Lattiapäällysteen luokka (3) Puiset lattiapäällysteet ja parketit Tammesta ja pyökistä valmistetut pinnoitetut lattiapäällysteet Pyökki: 680 Tammi: 650 8 Liimataan alustalle (6) Cfl - s1 Tammesta, pyökistä tai kuusesta valmistetut pinnoitetut lattiapäällysteet Pyökki: 680 Tammi: 650 Kuusi: 450 20 Alle jätetään ilmarako tai alle ei jätetä ilmarakoa Pinnoitetut puiset lattiapäällysteet, muut kuin edellä mainitut 390 8 Alle ei jätetä ilmarakoa Dfl - s1 20 Alle jätetään ilmarako tai alle ei jätetä ilmarakoa Puuparketit Pinnoitettu monikerrosparketti, jonka päällyskerros on tammea ja vähintään 5 mm:n paksuinen 650 (päällyskerros) 10 Liimataan alustalle (6) Cfl - s1 14 (2) Alle jätetään ilmarako tai alle ei jätetä ilmarakoa Pinnoitettu monikerrosparketti, muu kuin edellä mainittu 500 8 Liimataan alustalle Dfl - s1 10 Alle ei jätetä ilmarakoa 14 (2) Alle jätetään ilmarako tai alle ei jätetä ilmarakoa Viilutetut lattiapäällysteet Pinnoitetut viilutetut lattiapäällysteet 800 6 (2) Alle ei jätetä ilmarakoa Dfl - s1





Taulukko 2

PUUPANELOINTIEN JA -VERHOUKSIEN PALOTEKNISTÄ KÄYTTÄYTYMISTÄ KUVAAVAT LUOKAT

Materiaali (18) Tuotetiedot (12) Keskimääräinen tiheys vähintään (13) (kg/m3) Vähimmäispaksuudet, kokonais/vähintään (14) (mm) Loppukäyttö (11) Luokka (10) Paneloinnit ja verhoukset (8) Laudat pontin ja uran kanssa tai ilman, profiloitu tai profiloimaton pinta 390 9/6 Taakse ei jätetä ilmarakoa tai taakse jätetään suljettu ilmarako D - s2, d2 12/8 D - s2, d0 Paneloinnit ja verhoukset (9) Laudat pontin ja uran kanssa tai ilman, profiloitu tai profiloimaton pinta 390 9/6 Taakse jätetään avoin ilmarako ≤ 20 mm D - s2, d0 18/12 Taakse ei jätetä ilmarakoa tai taakse jätetään avoin ilmarako Puuritiläelementit (15) Tukikehikolle asennetut laudat (16) 390 18 Jätetään kaikilta sivuilta avoimeksi (17) D - s2, d0

Kuva a

Puupanelointien ja -verhouksien profiilit

Kuva b

Puuritiläelementin ulkopintojen suurin sallittu ala 2n (t + w) + a ≤ 1,10

(1) Asennus standardin EN ISO 9239-1 mukaisesti vähintään luokan D - s2, d0 alustalle, jonka vähimmäistiheys on 400 kg/m3 tai joka asennetaan siten, että alle jätetään ilmarako.

(2) Vähintään 14 mm:n paksuisissa parkettituotteissa tai viilutetuissa lattiapäällysteissä voi olla vähintään E-luokan välikerros, jonka paksuus on enintään 3 mm, silloin kun alle ei jätetä ilmarakoa.

(3) Luokista säädetään päätöksen 2000/147/EY liitteen taulukossa 2.

(4) Pinnoitteiden tyypit ja määrät: akryyli, polyuretaani tai saippua, 50–100 g/m2, sekä öljy, 20–60 g/m2.

(5) Vakioitu standardin EN 13238 mukaisesti (50 % RH 23 °C).

(6) Alustan on kuuluttava vähintään luokkaan A2 - s1, d0.

(7) Koskee myös porrasaskelmia.

(8) Asennetaan mekaanisesti puukoolaukselle siten, että ontelo suljetaan tai täytetään vähintään luokkaan A2 - s1, d0 kuuluvalla materiaalilla, jonka vähimmäistiheys on 10 kg/m3, tai se tiivistetään vähintään E-luokan puukuitueristemateriaalilla, jonka takana on höyrysulku tai ei ole höyrysulkua. Puutuote on suunniteltu asennettavaksi ilman avosaumoja.

(9) Asennetaan mekaanisesti puukoolaukselle siten, että taakse jätetään avoin ilmarako tai ei jätetä avointa ilmarakoa. Puutuote on suunniteltu asennettavaksi ilman avosaumoja.

(10) Luokista säädetään päätöksen 2000/147/EY liitteen taulukossa 1.

(11) Tuotteen takapinnan tuulettuminen on mahdollista jos ilmarako on avoin, kun taas tällainen tuulettuminen ei ole mahdollista jos ilmarako on suljettu. Ilmaraon takana olevan alustan on kuuluttava vähintään luokkaan A2 - s1, d0, ja sen vähimmäistiheyden on oltava 10 kg/m3. Jos vaakalaudoituksen takana oleva suljettu ilmarako on enintään 20 mm, alusta voi kuulua vähintään luokkaan D - s2, d0.

(12) Saumat voivat olla minkätyyppisiä tahansa, ts. puskusaumoja tai ponttisaumoja.

(13) Vakioitu standardin EN 13238 mukaisesti.

(14) Jäljempänä olevan kuvan a mukaisesti. Paneelin ulkopinnan profilointi voi olla enintään 20 % tasaisesta alasta tai 25 % silloin, kun sekä paneelin ulkopinta että takapinta mitataan. Puskusaumojen saumapintoihin sovelletaan suurempaa vähimmäispaksuutta.

(15) Suorakaiteen muotoiset laudat, joiden särmät ovat pyöristetyt tai pyöristämättömät ja jotka on asennettu tukikehikolle vaaka- tai pystysuoraan ja jätetty kaikilta sivuilta avoimiksi ja joita käytetään yleensä muiden rakennuselementtien läheisyydessä sisällä ja ulkona.

(16) Ulkopintojen ala (suorakaiteen muotoisten lautojen ja puisen tukikehikon kaikki sivut yhteensä) saa olla enintään 110 % tasopinnan kokonaisalasta, ks. jäljempänä oleva kuva b.

(17) Muiden rakennuselementtien, jotka sijaitsevat alle 100 mm:n etäisyydellä puuritiläelementistä (lukuun ottamatta tukikehikkoa), on kuuluttava vähintään luokkaan A2 - s1, d0, ja silloin kun ne sijaitsevat 100–300 mm:n etäisyydellä, niiden on kuuluttava vähintään luokkaan B - s1, d0, ja kun ne sijaitsevat yli 300 mm:n etäisyydellä, niiden on kuuluttava vähintään luokkaan D - s2, d0.

(18) Koskee myös portaita.